Ce se află în galeriile subterane din centrul Brașovului, folosite în al Doilea Război Mondial pentru depozitarea muniției. "Nu am mai văzut așa ceva".
Galeriile subterane din centrul istoric al Brașovului au opere de artă. Au fost făcute pentru depozitarea muniției în al Doilea Război Mondial. Cultura din Brașov e finanțată anul acesta cu 3 milioane de lei. Underground Museum e deschis de marți până duminică, de la 12:00 la 20:00. 20 de lei costă biletul, iar muzeul e deschis până în septembrie.
Galeriile de după zidurile vechii cetăți din centrul istoric al Brașovului s-au transformat în muzeu new media. E primul din România. Prin galeriile înguste poți vedea cele 14 creații ale artiștilor care au combinat vizualul cu auditivul."Îmi place, e un lucru nou. Nu am mai văzut niciodată. Sună puțin a Dracula. Este cool", spune o turistă din Germania.Grotele au fost create pentru depozitarea muniției în cel de-al Doilea Război Mondial, dar și pentru adăpost. În ultimul timp însă, erau niște gropi de gunoi."Erau locuri care nu puteau fi folosite. Oameni ai străzii își găseau adăpostul acolo, nu aveau nicio valoare pentru oraș. Acum sunt puse în valoare, atât valoarea istorică cât și culturală. Anul acesta finanțarea pe proiecte culturale este de 3 milioane de lei", a explicat Flavia Boghiu, viceprimarul din Brașov.20 de lei costă un bilet la Underground Museum. E deschis de marți până duminică de la 12 la 20, până în luna septembrie.